open-index/open-wikipedia-markdown huggingface dataset:
Siste reis (antologi)

**Siste reis** er en science fiction-antologi utgitt i Bokklubben Nova av Bok og Magasinforlaget i 1983 med forleggeren Terje Wanberg som redaktør. Alle bidragene er originale, norske noveller i genren.

## Innhold
* Øyvind Myhre: *John Henry*
* Dag Ove Johansen: *Miljø 89*
* Magne Larsen: *Tingen fra utenfor*
* Hannelore W. Landstrøm: *Skjæringspunktet*
* Lars O. Løvdahl: *Robin*
* Trond Buland: *Siste reis*
* Per Inge Selmo: *Monicha*
* Per Inge Selmo: *Skaff plass*
* Salvator Quicksilver: *Barnerøveren*

## Se også
Andre antologier av norsk science fiction og fantasy:
**[[Malstrøm (antologi)|Malstrøm]]* (Gyldendal Norsk Forlag 1972)
**[[Nazar 4: Dragsug]]* (Gyldendal Norsk Forlag 1977)
**[[Asterveg]]* (Bok og Magasinforlaget 1989)
**[[Evigskogen]]* (Bok og Magasinforlaget 1990)

## Referanser
Alketas I av Makedonia

**Alketas** (gresk: Ἀλκέτας; død 547 f.Kr.) var en sønn av Argaios I og den åttende konge av Makedonia, regnet fra Karanos, og den åttende regnet fra Perdikkas I. Alketas styrte i henhold til Eusebius av Cæsarea i 29 år. Han ble far til Amyntas I som var konge den siste delen av 500-tallet f.Kr.

De redegjørelser som finnes om Alketas, og det er ikke mange, hevder han var en rolig og stabil hersker som søkte å bevare sitt kongedømme ved fredelige midler. I motsetningen til sine forgjengere synes han ikke å gått inn i unødvendige krigføring for å utvide grensene til sitt kongedømme. Navnet på hans hustru er ikke kjent.

## Litteratur
* Herodotos: *Historier*, 8, 139.
* Farr, Edward (1850): *History of the Macedonians*, Robert Carter & Brothers, New York, s. 38
Alketas II av Makedonia

**Alketas II** (gresk: Ἀλκέτας B'; død 448 f.Kr.) var konge av Makedonia som eldste sønn av Aleksander I og en ukjent kvinne. Han hadde (minst) to yngre brødre, Perdikkas II som etterfulgte ham, og Filipp(os).

Alketas var den eldste av Aleksanders sønner, og han ble konge da hans far døde i 454 f.Kr. Makedonere var beryktet for å ha fyllefester med hard drikking, og likevel var Alketas kjent for voldsomt alkoholkonsum og avhengighet til drikking. Etter seks år som konge ble han myrdet av sin nevø Arkelaos I, sønn av Perdikkas II, og sistnevnte tok da over tronen i Makedonia.

Ifølge Platon hadde Alketas II hadde en sønn som het Alexandros (Aleksander), men det er mulig det er forveksling med Alketas' far.

## Referanser


## Litteratur
* Platon: *[[Gorgias (Platon)|Gorgias]]*, 471a–b, Sokrates-dialog skrevet ca 380 f.Kr.
* Claudius Aelianus: *Varia historia* 12, 43.
* Diodorus Siculus, 7, 15, 2.
Fakkel-bøkene

**Fakkel-bøkene** var en norsk bokserie som ble utgitt av Gyldendal Norsk Forlag fra 1960-tallet til 1980-tallet. Serien var ment som et billigbibliotek for faglitteratur, både fra Norge og utlandet. I alt kom det ut nesten 500 bøker i serien. Bøkene er uinnbundet, og nummert med en *F* og et løpenummer. Den første boka i serien var *F 1 Freud: Psykoanalyse*.

Det fantes to søsterserier, *[[Lanterne-bøkene]]* for skjønnlitteratur, og *[[Den svarte serie]]* for kriminallitteratur.

## Bibliografi
Om Fakkel-bøkene:
* Tor Eystein Øverås *Fakkelen er tent! Den norske billigbokrevolusjonen 1961-1985* Gyldendal 2022 ISBN 9788205514683
Nikias Arndt

**Nikias Arndt** (født 18. november 1991) er en profesjonell tysk bane- og landeveissyklist.

## Meritter

;2010
:4. etappe, Cinturón Internacional a Mallorca
:6. etappe, Thüringen-Rundfahrt U23
:Sammenlagt, Tour of Alanya 
::3. etappe
;2011
:3. etappe, Thüringen-Rundfahrt U23
:4. etappe, Tour de l'Avenir
;2012
:3. etappe, Jadranska Magistrala
:Sammenlagt, Tour de Berlin
::2. og 3. etappe
:6. etappe, Thüringen-Rundfahrt U23
;2013
:3. etappe, Arctic Race of Norway
;2014
:3. etappe, Critérium du Dauphiné
;2015
:6. etappe, Tour of Alberta
;2016
:21. etappe, Giro d'Italia
;2017
:Cadel Evans Great Ocean Road Race
;2019
:8. etappe, Vuelta a España
;2021
:5. etappe, Polen rundt

## Referanser


## Eksterne lenker
* 
*
Asterveg

**Asterveg** er en science fiction-antologi utgitt i Bokklubben Nova av Bok og Magasinforlaget i 1989 med Einar Gjærevold som redaktør og bidragsyter. Alle bidragene er originale, norske noveller i genren.

## Innhold
* Kjell Nilssen: *Dalen og huset*
* Dag Ove Johansen: *Jesus kommer ikke fra Fauske*
* Øyvind Myhre: *Fangenes dilemma*
* Ingar Knudtsen: *Sverdet*
* Einar Gjærevold: *Skumringsgrimen*
* Jahn-Arill Skogholt: *Ei hud som av hamra kopper*
* Per G. Olsen: *I Albions tid*
* Trond Buland: *Carita*
* Reidar Jensen: *Trafalgar Square*

## Referanser




## Se også
Andre antologier av norsk science fiction og fantasy:
**[[Malstrøm (antologi)|Malstrøm]]* (Gyldendal Norsk Forlag 1972)
**[[Nazar 4: Dragsug]]* (Gyldendal Norsk Forlag 1977)
**[[Siste reis (antologi)|Siste reis]]* (Bok og Magasinforlaget 1983)
**[[Evigskogen]]* (Bok og Magasinforlaget 1990)
Duwayne Kerr

**Duwayne Oriel Kerr** (født 16. januar 1987 på Jamaica) er en jamaicansk tidligere fotballspiller. Kerr var målvakt som i sesongene 2011 og 2012 spilte i Adeccoligaen for  før han dro til , hvor han spilte i Eliteserien i sesongene 2014, 2015 og 2016.
Før 2017-sesongen dro han til Islandske .

Kerr var med i landslagstroppen til  da de spilte vennskapskamp mot  på Old Trafford i juni 2006, men han fikk ikke spilletid før 18. november 2007, da han ble byttet inn i hjemmekampen mot . Totalt fikk han 15 landskamper for Jamaica.

Kerr la opp som aktiv spiller i 2017.

## Referanser


## Eksterne lenker
* 
* Spillerprofil på sarpsborg08.no
Måhornet

**Måhornet** er et fjell som ligger ved Måstad helt sør på Værøy, i Værøy kommune i Lofoten. Det har en høyde på 439 meter over havet og ligger på grensa mellom Måstadfjellet naturreservat i sør og vest, og Måstadfjellet landskapsvernområde i nord.

## Fotnoter



## Referanser
Venceslau Brás Pereira Gomes

**Venceslau Brás Pereira Gomes** (født 26. februar 1868 i São Caetano da Vargem i Minas Gerais, død 15. mai 1966 i Itajubá), var en brasiliansk politiker og Brasils niende president, i årene 1914–1918.
Bjørndalselva (Svalbard)

**Bjørndalselva** er ei elv på Spitsbergen på Svalbard. Den renner gjennom Bjørndalen i Nordenskiöld Land, rundt 7 kilometer vest for Longyearbyen. Elva er rundt 10 kilometer lang og starter ved brefronten på Håbergbreen. Like etter løper den sammen med elva fra Grumantbreen og fortsetter mot nord gjennom Bjørndalen. Elva munner ut i Isfjorden mellom Platåberget og Pilarberget, fire kilometer sørvest for Svalbard lufthavn.

Elva har navn etter Bjørndalen, og «bjørn» betyr her isbjørn.

## Referanser
Nina Skeime

**Nina Skeime Kostøl** (født 1962) er en norsk tidligere langrennsløper som konkurrerte fra 1982 til 1991. Hun representerte Kjelsås Idrettslag.

I junior-VM 1981 ble Skeime nummer ti på 5 km, og hun gikk første etappe på Norges lag som tok gull på 3 x 5 km stafett. Anne Jahren og Hanne Krogstad, som ble nummer en og to på 5 km, gikk de to siste etappene.

Skeime var med på Norges lag som tok sølv på 4 x 5 km stafett under ski-VM 1987 i Oberstdorf, og på laget som tok bronse to år senere under ski-VM 1989 i Lahtis. Hun ble norsk mester på 20 km i 1984, 1985 og 1989, og ble tildelt kongepokalen for seirene i 1985 og 1989. Skeime var med på å vinne NM på 3 x 5 km stafett sju ganger med Kjelsås IL.

Hun vant American Birkebeiner i 1992.

## Referanser


## Eksterne lenker
*
William Henry Vanderbilt

**William Henry Vanderbilt** (født 8. mai 1821 i New Brunswick i New Jersey i USA, død 8. desember 1885 i New York City) var en amerikansk forretningsmann, og sønn av Cornelius Vanderbilt. Han overtok og videreførte farens jernbaneimperium etter dennes død i 1877. 

I 1841 giftet han seg med Maria Louisa Kissam, og sammen fikk de åtte barn. Han pensjonerte seg i 1883, og døde to år senere 64 år gammel.  

## Referanser


## Kilder
* New Netherland Institute - William Henry Vanderbilt  (1821-1885) Besøkt 5. desember 2015
Thorvald Krohn-Hansen

**Thorvald Krohn-Johansen** (født 2. april 1913 i Bergen, død 20. juni 1979 i Trondheim) var en norsk kunsthistoriker og museumsdirektør, kjent som ekspert på gullsmedkunst.

Etter examen artium fra latinlinjen på Bergens katedralskole i 1933, arbeidet han ved Bergens Museum og Vestlandske kunstindustrimuseum under Einar Lexow mens han studerte til en mag.art. i kunsthistorie ved Universitetet i Oslo i 1939.  I 1942  tiltrådte han som konservator ved Stavanger Museum efter avdøde Ole Fredrik Hvinden-Haug (1913–1941).  I 1946 overtok han efter avdøde Fredrik B. Wallem (1877–1945) som direktør ved Nordenfjeldske kunstindustrimuseum i Trondheim og forble der til 1979, etterfulgt av Jan-Lauritz Opstad (født 1950), som satt i stillingen til 2013.

Thorvald var sønn av tannlege Thorvald Krohn-Hansen (1885–1961) fra Frøya og kontoristen Ingrid Figenschou (1890–1988) fra Bergen, de ble gift i 1911.  Selv ble Thorvald gift i 1940  med Gunvor (Titta) Lorange (1914–2006) av Lorange (slekt).  Sønnen Wollert Krohn-Hansen (født 1949) er havnedirektør i Trondheim.

## Utgivelser
* Norske velkomster fra laugstiden, magisteravhandling,  utgitt i serien Norske minnesmerker. 
* Robert Kloster og Th. K-H.,  Bergens gullsmedkunst fra laugstiden, Krohn-Hansen skrev om tiden 1568–1740. 
* Trondhjems gullsmedkunst 1550–1850.

## Verv og premier
* Foreningen for brukskunst, formann for Trondheimsavdelingen 1946
* Deltakermedaljen
* Norsk Designcentrums råd, dets leder fra starten i 1963 til 1972
* Norges Gullsmedforbunds hederstegn i gull 1963
* Trøndelag Gullsmedlaug, æresmedlem 1963
* Det Kongelige Norske Videnskabers Selskab, innvalgt 1946 og generalsekretær 1966–1977
* St. Olavs Orden, ridder av 1. klasse  1968
* Dannebrogordenen, ridder i 1969
* Skandinavisk Museumsforbund, æresmedlem 1979

## Referanser
Lombard-effekten

**Lombard-effekten** (etter Étienne Lombard (1869–1920), som beskrev den i 1911) er økningen av stemmestyrken med økende bakgrunnsstøy for å overdøve denne støyen. Effekten er velkjent på restauranter og andre spise- og drikkesteder etter hvert som de fylles med gjester – men forekommer også i skoler, barnehager og forsamlingslokaler – antagelig de fleste steder hvor mennesker møtes og prater sammen. Ellers er den påvist hos fugler som kommuniserer med lyd, særlig på steder med mye veitrafikkstøy – nylig også hos slåttegresshoppe.

## Også lydbildet kan endres

Økende bakgrunnsstøy kan også gjøre at lydbildet endres. Mennesker kan f.eks. begynne å snakke fortere eller langsommere. Lydbildet kan også blir mer høyfrekvent – ikke fordi lyden bærer bedre på den måten, men fordi stemmen hos de fleste blir til et skrik når lydnivået heves mot det maksimale. Dette har de fleste gjester på f.eks. et diskotek erfart.

Lydbildet endres ikke bare hos mennesker. Kjøttmeisens sang er mer høyfrekvent i et støyende bymiljø. Gresshoppesang er gjerne høyfrekvent, og analyse av lydopptak i et laboratorium viste at hannene av slåttegresshoppe som kom fra trafikkerte omgivelser hadde endret sangen sin ved å øke styrken i de dypeste, mest lavfrekvente, delene av sangen. Det er vesentlig disse frekvensene som lett blir overdøvet av bilstøyen.

## Hvor stor er Lombard-effekten?
**Lombard-koeffesienten** *c* angir effektens styrke i dB (desibel) pr. dB økning i bakgrunnsstøyen. Den er altså en ubenevnt størrelse. For lærere i et klasserom er den beregnet til 0,3 ved en bakgrunnsstøy på minst 40 dBA, dvs. at lydstyrken heves med 3 dBA når bakgrunnsstøyen øker med 10 dBA. dB-skalaen er innrettet slik at en økning på 3 dB tilsvarer en dobling av lydtrykknivået, mens 10 dB økning tilsvarer en tidobling. Beregningene ovenfor viser altså at når bakgrunnsstøyens lydtrykknivå tidobles, så dobles lydtrykknivået i stemmene.

I et forsøksrom på 108 m³ fant forskerne at *c*  økte fra 0,2 ved en bakgrunnsstøy på 50 dBA til 0,5 ved 80 dBA. Akustikeren Jens Holger Rindel fant at *c* i ulike spisesteder lå på ca. 0,5, mens andre undersøkelser antyder verdier på 0,5–0.7. Etter Rindels beregninger vil den som snakker ved en bakgrunnsstøy på minst 45 dBA bruke et lydnivå Lsa, målt på 1 m hold, på
Lsa = 55 + *c* • (Lna – 45) dBA.
Siden *c*
Serrahn bøkeskog

**Serrahn** er et bøkeskogområde i kommunen Carpin i landkretsen Mecklenburgische Seenplatte i den tyske delstaten Mecklenburg-Vorpommern. Skogen er en del av Müritz nasjonalpark og ligger ved Neustrelitz i Stargarder Land. Serrahnbergene går opp til 113,7 meter over havet.

Området var i sin tid jakt- og forskningsområde for hertugene av Mecklenburg-Strelitz og i DDR-tiden kjent som statsjaktområdet «Wildforschungsgebiet Wilhelminenhof».

Bøkeskogen i Serrahn (285 hektar) ble i 2011 oppført på UNESCOs verdensarvliste som en del av Bøkeurskog i Karpatene og gamle bøkeskoger i Tyskland.
## Referanser
James Mancham

**James Richard Marie Mancham** (født 1939 i Mahé, død 8. januar 2017 i Glacis) var en seychellisk politiker. Han var Seychellenes første president og ledet landet til selvstendighet i 1976. Han ble året etter styrtet i et statskupp som brakte statsminister Albert René til makten.

## Liv og virke
Mancham studerte juss i London og vendte etter endt utdannelse tilbake til hjemlandet for å arbeide som advokat. I 1964 grunnla han Seychelles Democratic Party (SDP), som tok til orde for mer selvstyre i den britiske kolonien. Rivalen Albert René ledet Seychelles People's United Party (SPUP).

Da Seychellene ble selvstendig 29. juni 1976, ble Mancham president og René statsminister. Manchams presidentperiode ble kortvarig. I juni 1977 tok René makten i et statskupp mens Mancham var i Storbritannia for å delta i Samveldets toppmøte. René lanserte et radikalt politisk program, som gjorde Seychellene til en sosialistisk ettpartistat.

Mancham var tvunget til å leve i eksil. Han etablerte seg som forretningsmann i Storbritannia. I 1981 forsøkte han å vinne tilbake makten i et kupp hjulpet av sørafrikanske leiesoldater, men dette var ikke vellykket.

Etter at det i 1991 ble åpnet for flere partier, vendte Mancham i 1992 tilbake til Seychellene. Han bidro til landets nye grunnlov og stilte ved presidentvalget i 1993. Mancham fikk 36,7 % av stemmene og tapte dermed for René, som fikk 59,5 %. Heller ikke ved valget i 1998 lykkes Mancham i å vinne presidentmakten. Han fikk 13,8 % og kom denne gang på tredjeplass, etter Wavel Ramkalawan med 19,5 % og René med 66,7%.

Mancham var kommandørridder av Order of the British Empire og offiser av den franske Æreslegionen.

## Referanser


## Eksterne lenker
* Sir James R. Mancham - Founding President of the Republic of the Republic of Seychelles, nettsted viet Mancham
Epitácio Lindolfo da Silva Pessoa

**Epitácio Lindolfo da Silva Pessoa** (født 23. mai 1865 i Umbuzeiro i Paraíba, død 13. februar 1942 i Petrópolis, var en brasiliansk politiker og Brasils tolvte president, i årene 1919–1922.

## Referanser
Delfim Moreira da Costa Ribeiro

**Delfim Moreira da Costa Ribeiro** (født 7. november 1868 i Cristina i Minas Gerais, død 1. juli 1920 i Santa Rita do Sapucaí i Minas Gerais, var en brasiliansk politiker og Brasils ellevte president, i årene 1918–1919.

## Referanser
Egon-Schiele-Museum

**Egon-Schiele-Museum** i Tulln er et museum i Niederösterreich dedisert til østerrikske maleren Egon Schiele som var født i Tulln.

## Historie
Planleggingen av *Egon Schiele-Museum* startet i 1980.  Fengselet i Tulln, som ble bygget i 1898, har blitt renovert i den forbindelse. Som et apropos hadde Schiele faktisk vært fengslet i 1912 i Neulengbach. Museet ble åpnet 12. juni 1990 som er markering av 100-årsdagen for Egon Schieles fødsel. 

Det er vist mer enn 100 objekter i 12 rom. 90 malerier av Schiele og mange fotografier fra hans og familiens hans liv er utstilt. I første etasje finnes det materiale fra Schieles barndom i Tulln, skoletiden i Klosterneuburg og hans tid som student i Wien. Det finnes blant annet mange tegninger utført av unge kunstnere.

Berømte malerier som er utstilt innbefatter *Blick über verschneite Weingärten auf Klosterneuburg* som Schiele malte i 1907, og *Zerfallende Mühle* fra 1916 

## Mer informasjon om museet idag
Egon Schiele-Museum befinner seg nær elven Donau. Det er utstillinger av samtidskunstnere hvert år.

## Bøker
* Egon Schiele (Bilder), Peter Weninger: *Egon Schiele-Museum, Tulln: eine Dokumentation zu Leben und Werk von Egon Schiele (1890 Tulln-1918 Wien)* 1991. ISBN 978-3-9500088-0-7

## Referanser


## Eksterne lenker
* 
* Egon Schiele Museum hos Niederösterreichs Museen & Sammlungen
Fiskebäcks museum

**Fiskebäcks Museum och Café** er et fiskemuseum som ligger i Fiskebäcks Hamn i fiskebåthavnen. Det ble innviet i mai 1999 og drives i nært samarbeid mellom Fiskebäcks Egnahems- och Kulturförening og Fiskebäcks Museum/verkstad & Café.

## Eksterne lenker
* Fiskebäcks Museum och Café hos Göteborgs Stad
* Kontaktopplysninger
Liste over givere ved opprettelsen av Det Kongelige Frederiks Universitet

**Det Kongelige Frederiks Universitet**, det senere Universitetet i Oslo, ble bestemt opprettet i 1811, med støtte fra  flere av rikets ledende borgere. Det Kongelige Selskap for Norges Vel, etablert i 1809, startet en innsamlingsaksjon for et eget norsk universitet, og fikk inn nesten 1 million riksdaler, tilsvarende 1,5 milliarder kroner i dagens verdi. De største giverne var:

## Christiania
*Kammerherre Peder Anker
*Grev Herman Wedel-Jarlsberg
*Kammerherre Marcus Gjøe Rosenkrantz
*Jacob Nielsen
*Westye Egeberg
*Collett & Søn
*Ener Holm
*H. Th. Thoresen
*Haagen Mathiesen
*Johannes Thrane og Lars Clausen
*Christopher Frimann Omsen
*Christen Gulbrandsen Laache

## Drammen
*Christine Hofgaard
*Niels Omsted
*Peder von Cappelen
*Caspar von Cappelen
*Hans Malling
*Wilhelm Steenblok Bugge
*Hans Bang
*Jacob Fegth

## Skien
*Bent Blehr
*Kammerherre Severin Løvenskiold
*Niels Aall
*Jacob Aall
*Didrich von Cappelen

## Kragerø
*Johannes Tønder
*Peder Andrew Heuch
*Cæsar Boeck

## Arendal
*Jacob Aall
*Peter Herlofson
*Louise P. Thomasson
*Christopher Furst d.e.
*Morten Kallevig
*Anders og Hans Dedekam
*Magdalena Maria Smith

## Christianssand
*B. Holm

## Moss
*Andrew Chrystie
*David Chrystie

## Frederikshald
*Niels Anker
*Carsten Tank
*Mads Wiel
*Johannes Arboe Wiel

## Referanser


## Kilder
*Feldborg, A. Andersen, *Cursory remarks on the meditated attack on Norway : comprising strictures on Madame de Stäel Holstein's "Appeal to the nations of Europe", with some historical and statistical fragments relating to Norway*, London, 1813, s. 18–20
Telegrafregimentet

**Telegrafregimentet** er en sambandsavdeling i den danske Hæren. Avdelingen ble opprettet i 1951 med det formål å utdanne og utstyre enheter til å støtte den Hæren i krigstid med kommando, kontroll og kommunikasjon. Enhetene ved regimentet setter opp infrastruktur for kommando, kontroll og kommunikasjon ved hjelp av et kjøretøybasert mikrobølgeradionett mellom informasjonssentra i en masketopologi. Nettverket er designet til å være sikkert, kryptert og vanskelig å nøytralisere. Utover radionettverk etablerer regimentet også mobile militære hovedkvarterer som skal anvendes av Hæren.

## Historien bak regimentet
Historien om Telegrafregimentet kan dateres helt tilbake til 1867, hvor den første danske signalenheten ble etablert. Den 1. januar 1914 oppnådde denne status av en bataljon under Ingeniørregimentet. Den 1. november 1947 besluttet Forsvarsministeriet å flytte signalbataljonen fra det tekniske regiment til å tjene direkte under generalkommandoen. Signalbataljonen ble senere delt i to bataljoner. Den 1. november 1951 fikk de to bataljonene status av regimenter og ble navngitt som henholdsvis Sjællandske Telegrafregiment og Jyske Telegrafregiment.

Når Den kalde krig nærmet seg sin avslutning i 1989 besluttet Folketinget å fusjonere de to regimentene til ett enkelt med base i Fredericia, mens en bataljon ble opprettholdt på Antvorskov Kaserne på Sjælland inntil 2001. Denne beslutningen ble foretatt den 1. januar 1992, og det nye regimentet fikk navnet Telegrafregimentet.

## Struktur og organisasjon

Telegrafregimentet består av en stab og nedenstående enheter. Staben er stedhørende i Fredericia på Bûlows kaserne.

Regimentet består av to bataljoner:

* CIS-Bataljonen i Fredericia på Ryes kaserne 
* HQ-Bataljonen i Haderslev

Av spesialenheter til særlige formål under Telegrafregimentet er følgende:

* Electronic Warfare-kompani
* DCM-kompaniet i Haderslev
* Slesvigske Musikkorps i Haderslev

## Garnison, kaserner og baser

Regimentet har base i byene Fredericia og Haderslev. I Fredericia har regimentet to kaserner; Bülows Kaserne og Ryes Kaserne. Bülows Kaserne er hjemsted for Hærens Føringsstøtteskole og tjener som regimentshovedkvarter. Bülows Kaserne er plassert i de historiske bygninger innenfor vollene på det tidligere festningsverket i Fredericia. Ryes Kaserne er hjemsted for den andre treningsbataljon, tredje signalbataljon og tredje Electronic Warfare-kompagni. Ryes Kaserne ble bygget i 1960-årene og grenser opp til Hyby Fælled, som blir brukt til øvelsesområde. Haderslev Kaserne er hjemsted for den femte signalbataljon, HQCOY/første brigade (Stabskompagni) og militærorkestret (Slesvigske Musikkorps). Utover de to basene opererer regimentet også i Hyby Fælled utenfor Fredericia.

## Referanser


## Eksterne lenker
*
Grand Prix du canton d’Argovie

**Grand Prix du canton d'Argovie** er et sveitsisk endagsritt i landeveissykling som arrangeres hvert år i starten av juni. Rittet har blitt arrangert siden 1964. Rittet er av UCI klassifisert med 1.1 og er en del av UCI Europe Tour. 

## Vinnere

## Eksterne lenker
*
Hærens Operative Kommando

**Hærens Operative Kommando** (**HOK**) var et hovedkvarter i den danske Hæren med ansvar for utdanning og innsetting av operative avdelinger.

## Historie
I 1808 ble Generalstaben etablert som en enhetskommando for Hæren.

I etterkrigsårene var der to landsdelskommandoer, Østre Landsdelskommando i Ringsted og Vestre Landsdelskommando i Århus.

Den 1. januar 1991 ble Hærens Operative Kommando etablert som et sidestykke til Søværnets Operative Kommando og Flyvertaktisk Kommando i de andre forsvarsgrenene.

Den 1. oktober 2014 ble HOK lagt ned.

## Referanser


## Eksterne lenker
*
SOK

**SOK** kan vise til:

* Sjøforsvarets overkommando
* Søværnets Operative Kommando
* Sveriges olympiske komité
Orlogsstasjon

En **orlogsstasjon**, også kalt **flåtestasjon** eller **marinebase**, er en base for en marine, med havneanlegg, verksteder og tøyhus.

Ved orlogsstasjoner blir marinens sjøgående styrker administrert, og rekrutter får sin grunnleggende opplæring. Marinens skip mottar forsyninger og blir vedlikeholdt.

Verdens største orlogsstasjon er Naval Station Norfolk som ligger på den amerikanske kyst mot Atlanterhavet, i Norfolk sør i staten Virginia.

## Referanser


## Eksterne lenker
*
Søværnets Operative Kommando

**Søværnets Operative Kommando** (**SOK**), opprettet i 1961, var frem til 2014 det danske Søværnets operative hovedkvarter.

SOK hadde tilhold to forskjellige steder i Århus. **Det administrative hovedkvarteret**, som hadde ca. 150 medarbeidere, var plassert i Brabrand. **Operasjonssenteret** var plassert i en bunker i Havreballe Skov ved Marselisborg og hadde også ca. 150 ansatte, hvorav mange var beskjeftiget i døgnbemannede vaktfunksjoner.

SOK hadde en rekke myndighetsoppgaver i og omkring de danske farvann, blant annet farvannsovervåkning, ettersøknings- og redningstjeneste, isbrytning, overvåkning av havmiljø og bekjempelse av forurensning. Løsningen av oppgavene skjedde i samarbeide med politiet, kommunene, Søfartsstyrelsen, Farvandsvæsenet, Beredskabsstyrelsen, Danmarks Meteorologiske Institut og SKAT.

SOK hadde dessuten ansvaret for å løse de oppgaver som Folketinget tildelte Søværnet via Forsvarskommandoen. Disse oppgavene løses operativt av Søværnets skip, som er underlagt de to eskadrene og Søværnets Frømandskorps.

SOK samarbeidet også tett med Beredskabskorpset, Flyvevåbnet og Marinehjemmeværnet.

Myndighetsoppgavene ble løst i samarbeid med landets to maritime overvåkningssentra, som hadde den taktiske kontrollen over enhetene til sjøs. SOK på sin side hadde den operativ kontrollen.

Internasjonale oppgaver løses som hovedregel ved deltagelse i NATO-, FN- eller koalisjonsstyrker.

SOK ble lagt ned i 2014.

## Referanser


## Eksterne lenker
*
France-Albert René

**France-Albert René**, eller **Albert René**, (født 16. november 1935 i Victoria, død 27. februar 2019 på Mahé, Seychellene) var en seychellisk politiker. Han var president på Seychellene fra 1977 til 2004.

## Liv og virke
### Bakgrunn
René studerte i Sveits og ved King's College i London. Han ble advokat i 1957.

### Politiker
I 1964 grunnla René Seychelles People's United Party (SPUP), som ivret for selvstendighet for Seychellene fra kolonimakten Storbritannia.

Da Seychellene ble selvstendig 29. juni 1976, ble James Mancham president og René statsminister. 

### President
René erobret presidentmakten etter at et statskupp i juni 1977 avsatte president James Mancham. Kuppet var ublodig, men  av landets innbyggere ble drevet på flukt. René lanserte et radikalt politisk program, som gjorde Seychellene til en sosialistisk ettpartistat. I utenrikspolitikken fulgte René en alliansefri og atomvåpenfri linje.

I 1981 forsøkte Mancham å gjenerobre makten ved hjelp av sørafrikanske leiesoldater, men forsøket var mislykket og René fikk støtte av soldater fra Tanzania. Året etter ble et mytteri i hæren slått ned. 

I 1991 ble det igjen åpnet for flere partier i Seychellene. En demokratisk grunnlov ble innført i 1993 og det ble avholdt frie valg. Ved presidentvalget i 1993 vant René, som nå representerte Seychelles People's Progressive Front (SUPF), over rivalen James Mancham med 59,5 % av stemmene. René vant også presidentvalget i 1998, denne gang med 66,7 % av stemmene, og i 2001 med en stemmeandel på 54,2 %. 

René trakk seg i 2004 fra presidentembetet og overlot det til James Michel, som til da hadde vært visepresident.

## Referanser
Beredskabsstyrelsen

**Beredskabsstyrelsen** er en dansk etat under Forsvarsministeriet med redningsberedskabet (det vil si brannvern og sivilforsvar) som ansvarsområde. Etaten består av en tilsyns- og rådgivningsavdeling, en operativ avdeling (tidligere Civilforsvaret/Beredskabskorpset), en administrativ avdeling og et direksjonssekretariat.

Som direktorat fører Beredskabsstyrelsen tilsyn med de kommunale redningsberedskapene og rådgir disse og øvrige myndigheter på beredskapsområdet. Den operative avdeling omfatter dels det statlige redningsberedskapet på i alt fem beredskapssentra, to skoler, et frivilligsenter, dels internasjonale nødhjelpsoppgaver.

Etatens sentrale del ligger i Birkerød.

## Referanser


## Eksterne lenker
*
Operasjon Rolling Thunder

**Operasjon Rolling Thunder** var en amerikansk bombekampanje rettet mot Nord-Vietnam under Vietnamkrigen. Målet var dels å styrke moralen i Sør-Vietnam, dels å prøve å få Nord-Vietnam til å innstille støtten til FNL, dels å ødelegge Nord-Vietnams transportsystem, industrielle kapasitet og luftforsvar, samt stoppe overførselen av militære styrker fra Nord- til Sør-Vietnam.
Forsvarets Efterretningstjeneste

**Forsvarets Efterretningstjeneste** (**FE**) er Danmarks utenriksetterretningstjeneste og samtidig landets militære etterretningstjeneste og sikkerhetstjeneste. FE avgrenses til Politiets Efterretningstjeneste ved kun å ha fokus utenfor landes grenser samt mot landets militære installasjoner. FE har hovedkvarter på Kastellet i København, men har også lyttestasjoner andre steder i Danmark.

Tjenesten er direkte underlagt Forsvarsministeriet og har hatt tradisjon for å ha en offiser med grad av generalmajor eller kontreadmiral som sjef. I 2010 overtok Thomas Ahrenkiel jobben som sjef for FE, etter kontreadmiral Finn Hansen. Ahrenkiel ble dermed den første sivile sjef for FE.

Som etterretningstjeneste beskjeftiger FE seg med å innsamle, analysere og formidle informasjoner av betydning for Danmarks sikkerhet, herunder sikkerheten for utsendte militære avdelinger. Innhentingen foregår både med åpne og lukkede kilder, der sistnevnte omfatter elektronisk innhenting, fysisk innhenting (menneskelig etterretning) samt data fra samarbeidspartnere. FE kontrolleres av det såkalte Wamberg-utvalget, en særskilt folketingskomité samt av Rigsrevisionen.

Anvendelsen av lukkede kilder medfører at informasjonene primært formidles til regjeringen. Tjenesten oppfattes dog av mange som lukket, og Folketingets Kontroludvalg har i 2004 oppfordret til større åpenhet.

## «Hackerskole»
En vesentlig del av FEs oppgaver utføres av hackere som er spesialisert i å innhente opplysninger ved å skape adgang til lukkede nettverk, IT-systemer og datamaskiner. Fra 1. august 2016 oppretter FE et «hackerakademi» som vil utdanne en mindre gruppe spesialister til en spesialenhet som, hvis de består treningen, tilbys ansettelse i FE.

## Referanser


## Eksterne lenker
*
Kontroludvalget vedrørende Politiets og Forsvarets Efterretningstjenester

**Kontroludvalget vedrørende Politiets og Forsvarets Efterretningstjenester**, ofte kalt **Wamberg-utvalget**, ble nedsatt 8. juni 1964 av den danske regjeringen og fikk til oppgave å føre tilsyn og kontroll med Politiets Efterretningstjenestes registrering og videreformidling av personopplysninger. Utvalgets kallenavn skyldes dets første formann, amtmann A.M. Wamberg.

I 1978 ble også Forsvarets Efterretningstjeneste lagt inn under utvalgets tilsyn, og i 1996 ble kontrollen med registreringen av utlendinger bosatt i Danmark lagt til utvalget. Utvalget bestod av en formann og tre øvrige medlemmer, som alle ble utnevnt av justisministeren.

Utvalget ble avsløst av Tilsynet med Efterretningstjenesterne fra 1. januar 2014.

## Eksterne lenker
* Informasjon fra FE
Joseph Muscat

**Joseph Muscat** (født 22. januar 1974 i Pietà) er en maltesisk politiker for Arbeiderpartiet. Han var statsminister fra 2013 til 2020.

Muscat studerte ledelse, offentlig politikk og europeisk politikk ved University of Malta og har doktorgrad fra University of Bristol. Han har arbeidet som radio- og fjernsynsjournalist og i næringslivet.

Fra 2004 til 2008 var Muscat medlem av Europaparlamentet. I 2008 ble han partileder i Arbeiderpartiet. Samme år ble han kooptert til parlamentet, der han ble opposisjonsleder. Han stilte som partiets statsministerkandidat i parlamentsvalget i mars 2013, og vant over sittende statsminister Lawrence Gonzi. Muscat ble innsatt som statsminister 11. mars 2013.

## Referanser


## Eksterne lenker
* 
* 
*
Jurmala Grand Prix

**Jurmala Grand Prix** var et latvisk endagsritt i landeveissykling. Rittet ble første gang arrangert i mai 2011. Det hadde status som 1.1 av UCI, og var en del av UCI Europe Tour. Rittet gikk i Jūrmala, som ligger i nærheten av hovedstaden Riga.

## Vinnere

## Eksterne lenker
* Offisiel nettside
* CyclingArchives
Tour de France 1939

**Tour de France 1939** var den 33. utgaven av sykkelrittet Tour de France og den ble avholdt fra 10. juli til 30. juli 1939.

Rittet fant sted mot starten av andre verdenskrig, og det var allerede uroligheter rundt om i Europa. Italia, Tyskland og Spania sendte derfor ikke noen lag til rittet i 1939. Tittelforsvareren fra Italia, Gino Bartali, fikk derfor ikke mulighet til å forsvare sin tittel. Dette skulle bli den siste Touren på åtte år. Den neste ble holdt i 1947, flere år etter andre verdenskrig. 

## Gjennomføringen av rittet
Rittet besto av 18 etapper, der åtte av dem var delt opp i til sammen 18 etapper. Total lengde på rittet var 4 224 km og gjennomsnittsfarten ble 4 224. Belgia stilte to lag, og Frankrike stilte med fem.

Rittet ble vunnet av belgieren Sylvère Maes, som også vant klatretrøya. Maes vant Touren for andre gang, der hans første tittel kom i 1936. Han vant med en margin på mer enn en halvtime til andremann, René Vietto, og 32 minutter til tredjemann, Lucien Vlaemynck. Lagkonkurransen ble vunnet av Belgias B-lag.

### Endringer fra 1938
Før første gang var en bakketempo etappe innlagt (individuell start opp et fjell) &ndash; etappe 16B. En regel som gjorde det vanskeligere å fullføre rittet ble lagt til: På etappene 2-7 ble rytteren som lå på sisteplass sammenlagt fjernet fra rittet. Syklistenes viten og profesjonalitet utviklet seg også, ved at bruk av vitaminer ga bedre prestasjoner. 

## Resultater
### Etapperesultater

### Ledertrøyene: etappe for etappe

### Sammenlagt

 

### Lagkonkurransen

### Klatretrøya

## Referanser



## Eksterne lenker
* Tour de France 1939 resultater
Krateros av Makedonia

**Krateros** (gresk: Κρατεύας) var konge av Makedonia i en kort tid, kanskje så lite som fire dager som en kilde sier, i 399 f.Kr. etter å ha drept kongen, Arkelaos I bevisst eller ved en ulykke mens de var på jakt.

Det er mange motstridende fortellinger om Krateros. Hva som er klart er at han var en av kongens ynglinger, deltok på jakten hvor kongen døde, og i forvirringen etterpå grep makten om tronen. Det må ha vært et håpløst foretagende da han ikke tilhørte den rådende kongeslekten, argeadedynastiet, og kongen hadde flere sønner som var berettiget til å overta tronen. Kongens sønner Orestes og Arkelaos II sørget uansett for å få ham ryddet av vegen. Det er derfor diskutabelt om det er rimelig å ta Krateros med i kongelisten.

Blant de grunner for det første drapet var at Arkelaos I skal ha lovt Krateros den ene av sin to døtre i ekteskap, men isteden ga datteren til en annen. En annen fortelling hevdet at Krateros sammen med to andre drepte kongen grunnet en personlig fornærmelse noen år tidligere. En tredje fortelling hevdet at drapet bare var en ulike. Det var for øvrig en sammenlignbar hendelse tusen år senere i England hvor Vilhelm Rufus også døde under mistenkelige omstendigheter på en jakttur i 1100.

## Referanser
Lørenskog-Arbeideren

***Lørenskog-Arbeideren*** var en norsk avis som kom ut på Lørenskog fra 1926 til 1927. Den var talerør for Norges Kommunistiske Parti.

Som utgiver sto Lørenskog kommunistlag.

## Referanser
Daae

**Daae** er et norsk slektsnavn. Navnet kan føres tilbake til Jonas Edvardsen (eller Jon Effuertsen) Daae (død 1688), kjøpmann i Trondheim. Hans sønn Anders Daae (1680–1763) ga opphav til en av de største embetsmannsslektene på Vestlandet. Etternavnet «Daae» i Norge skriver seg fra Anders og hans kone Birgitte Munthes etterkommere. Navnet «Daae» kan være av dansk opphav. Aagaat Daae skriver at det er uklart hvorfor navnet ble tatt i bruk i Norge. Jonas Edvardsen døde i Trondheim i 1688 og hans barn Anders og Kirsten tok i bruk Daae som etternavn. Jonas Edvardsen var handelsborger i Trondheim brukte trolig ikke Daae som etternavn. Ifølge Aagaat Daae fantes tidlig på 1600-tallet en Oluf Olufsen Daa i Volda.

Kjente personer med navnet Daae:
* Anders Daae (1838–1910), fengselsdirektør
* Ludvig Daae (1829–1893), embetsmann, politiker
* Ludvig Daae (1834-1910), professor, historiker
* Ludvig Kristensen Daa (fornorsket skrivemåte), historiker, journalist

Flere slektsmedlemmer har brukt segl med våpenskjoldet til den utdødde, dansk-norske  adelsslekten Daae. Det er imidlertid ikke påvist noen slektslinjer mellom de to slektene. Våpenet har blått skjold skrådelt av en rød mur, og som hjelmtegn to vesselhorn delt av vekselvis blått og rødt med en påfuglfjær mellom hornene og ut fra hvert horn tre påfuglfjær.

## Slektstre

## Referanser
Aeropos II av Makedonia

**Aeropos II** (gresk: Ἀέροπος Βʹ; død 393 f.Kr.) var en konge av Makedonia. Han var en eldre verge og styrte sammen med den unge Orestes fra 399 f.Kr. etter kong Arkelaos I døde, og styrte alene fra 396 f.Kr. fram til 393 f.Kr. da han selv døde.

De relativt raske byttene av konger i tiden etter Arkelaos Is død tyder på alvorlige problemer i rekkefølgen og for kongens autoritet i Makedonia. Etter Arkelaos I styrte tronraneren Krateros i meget kort tid, kanskje kun noen dager, og at Aeropos II var verge for Orestes tyder det på at han ikke var sønn av Arkelaos I. På samme vis som Krateros ble mistenkt for å ha drept Arkelaos I, ble Aeropos II mistenkt, i henhold til historikeren Diodorus Siculus, for å ha drept Orestes. Aeropos II eget styre ble også av kort varighet. Han døde av «sykdom», ifølge Diodorus Siculus, i 393 f.Kr. Hans sønn Pausanias overtok tronen, men ble myrdet knapt et år senere.

Aeropos II var ikke en sønn av Arkelaos I da Orestes åpenbart var kongens eldste legitime arving. En teori er at Aeropos II var en sønn av en Arribaios, en makedonsk hærfører fra Lynkestis, hvilket innebærer at han ikke var direkte i slekt med argeadedynastiet, skjønt han *kan* ha vært inngiftet og således fått autoritet til å overta tronen. Det har vært forsøk på å knytte Aeropos II nærmere den rådende kongeslekten, om enn med tynne bevis. Et avsnitt hos Aelius Aristides, en gresk orator, hevder å vise at Aeropos II var den eldre broren av Arkelaos halvbror og således en sønn av Perdikkas II. Andre forskere har vanskelig med å akseptere denne koblingen. Usikkerheten om hans identitet er derfor store.

## Referanser


## Litteratur
* Diodorus Siculus, 14, 37, 14, 84
Arkelaos II av Makedonia

**Arkelaos II** (gresk: Ἀρχέλαος Βʹ) etterfulgte sin bror Orestes av Makedonia. Han skal ha styrt i syv år, men ifølge Eusebius av Cæsareas *Krønike* styrte han i fire år. Her regnes det han styrte i tiden 396–393 f.Kr.

Ifølge en redegjørelse døde han eller ble drept på en jakttur, og det høres ut som en forveksling med hans mer kjente far av samme navn som også ble drept mens han var på jakt.

## Eksterne kilder
* 
*
Orestes av Makedonia

**Orestes** (gresk: Ὀρέστης) var sønn og etterfølger av kong Arkelaos I. Faren ble myrdet av Krateros på en jakttur i 399 f.Kr., grep tilsynelatende selv tronen i forvirringen etter mordet, men ble værende på tronen i kun 4 dager før han selv ble ryddet av vegen.

Den unge Orestes styrte i tiden 399–396 f.Kr. sammen med vergen Aeropos II. Få detaljer er kjent om Orestes, men det hevdes at han selv ble drept av Aeropos II da denne følte sin posisjon sikker.

## Referanser


## Litteratur
* Diodorus Siculus, 14, 37.
Wladimir Moe

**Wladimir Moe** (født 18. august 1856 i Oddernes, død 15. oktober 1927) var en norsk journalist, forfatter og oversetter.

Wladimir Moe var *[[cand. jur.]]*, og bodde 1879–1880 i Paris. Siden levde han i Kristiania, hvor han blant annet livnærte seg som redaktør. Dessuten skrev han for flere forskjellige aviser, særlig *[[Morgenbladet]]* og *[[Folkebladet]]*. Han virket også som oversetter, blant annet ble hans oversettelse av en roman av Émile Zola utgitt i 1916. Den norske utgaven hadde tittelen *Drømmen*.

Moe er først og fremst kjent for å ha utgitt oversiktsverkene *Norske storgaarder* (1912) og *Gamle norske kirker* (1922).

## Familie
Han var sønn av cand.jur. Nicolai Jean Moe (1814–1872) og Louise Wilhelmine f. Heyermann (1822–1913). Han befant seg aldersmessig midt i en søskenflokk på fem; og hadde tre brødre og en søster.

## Bibliografi

* 1912: *Norske Storgaarde*
* 1922: *Gamle norske kirker*

## Referanser


## Kilder
* Johan Schak Moe: *Slegten Møinichen*. Bergen, 1914.
Norsk Oppfinnerforening

**Norsk Oppfinnerforening**  (stiftet 1949) er en norsk interesseorganisasjon som ønsker å støtte de som vil finne opp noe, det være seg av juridisk art eller det å skaffe penger.  Blant initativtagerne var sivilingeniør  Leif G. Nordstrand i Patentstyret. Første formann var direktør Rich. Osmundsen i Kristiania Brødfabrikk. Foreningen hadde i  1951 knapt to hundre medlemmer, den var basert i Oslo og hadde fått etablert de to første avdelinger i Bergen og Arendal. Sverre Damm fra Lørenskog var leder i 1985, Olav Kaarstein har vært det, mens Svein A. Knudsen var det 1991–1995, etterfulgt av Lars Helleland fra Laksevåg.  I 1999 var det Rodney Th. Gudbrandsen og i 2003 Anny Godfrey. «Finn opp 93» (gjentatt i 1995)var en konkurranse for elever i den videregående skolen i samarbeid mellom Norske Sivilingeniørers Forening og oppfinnerforeningen. I 1999 hadde foreningen skiftet base til Stavanger og hadde  rundt tusen medlemmer.  Foreningen har siden 1994 gitt ut *OppfinnMagasinet* og har også delt ut en pris til oppfinnere som har utmerket seg. Den er medlem i det internasjonale oppfinnerforbundet *International Federation of Inventors´ Assoiations* (IFIA).  Industrimannen Alf R. Bjercke var æresmedlem av foreningen.
## Oppfinnerprisen
(en annen pris med samme navn deles ut av Hordaland fylkeskommune)
*1984 sivilingeniør Einar Edvardsen, for en anordning som gjør det mulig å skifte ut telefonkabler fra kobberledere til optisk fiber uten å grave grøfter
*1986 professor John Ugelstad ved NTH, for sine Ugelstad-kuler
*1988 Arnvid Sakariassen fra Oslo,  for  en tredimensjonal TV-skjerm for bruk i industrien.
*1990 veterinær Ola Sigmund Braathen i Norsk Kjøtt, for en måte å mørne oksekjøtt på
*1992 tannlege Rolf Barman fra Bergen, for tannbørsten Super*Brush som pusser alle tre sidene på en gang
*1996 Vidar Stensrud fra Hareid, Ungdomspris for en delingsrampe som gjør det lettere å sentrere og skru sammen traktoren etter separasjon 
## Referanser
Pausanias av Makedonia

**Pausanias** (gresk: Παυσανίας; død 393 f.Kr.) var sønn og etterfølger av Aeropos II som konge av Makedonia.

Hans far døde av sykdom, i henhold til Diodorus Siculus, men også Pausanias' kongedømme ble av kort varighet. Knapt et år etter ble han myrdet av Amyntas III som selv tok tronen.

I listen over konger av Makedonia som Eusebius av Cæsarea førte, ble Amyntas II oppført med feil dato *før* Pausanias. Denne feilen går igjen i mange tilsvarende lister. Da det er vanskelig å verifisere identiteten til Aeropos II med sikkerhet, er det mulig at både han og hans sønn Pausanias ikke tilhørte argeadedynastiet, eller tilhørte en slektsgren lengre ute, eventuelt nedstammet fra Perdikkas II.

## Referanser


## Litteratur
* Diodorus Siculus, 14, 84, 14, 89
Langvannet (Rømskog)

**Langvannet** (også skrevet **Langvann**) er en innsjø i Aurskog-Høland og Marker kommuner. Fra Hellersundet og sørover helt til svenskegrensa danner innsjøen grense mellom de to kommunene. Sørenden av vannet ligger akkurat på svenskegrensa. Langvannet har utløp mot øst gjennom Slabäcken, som starter ved riksrøys 41 og går inn i Sverige mot Upperudsälven og Vänern.

Vannet ligger på samme høyde som Rødvannet, og henger sammen med dette gjennom et våtmarksområde.

Fylkesvei 21 krysser vannet på fylling over det smale sundet ved Galgebakken, og deler på den måten vannet i to deler.

## Referanser
Earlybird Stringband (album)

***Earlybird Stringband*** er et musikkalbum med Earlybird Stringband, utgitt 22. mars . Albumet ble nominert til Spellemannprisen 2010 i kategorien *«Country»*, men tapte for Ida Jenshus og hennes plate *[[No Guarantees]]*.

## Sporliste
# «I'll Be Gone»
# «The Delayed Man»
# «Dealing with Defeat»
# «Agderrilene (Norwegian Trad.)»
# «Lonesome Weeping Sound»
# «Those Rocks»
# «When It Rains»
# «Two Little Worries»
# «Talk About the Weather»
# «Paddle on a Strawboat»
# «Other Fish»
# «Stepping»
# «Dwell and Change»

## Referanser


## Eksterne lenker
*
VR6

**VR6** er en smal V-motor utviklet av Volkswagen Group på slutten av 1980-tallet. Motoren er så smal at sylinderrekkene ligger inni hverandre. For å få til det ligger er de to sylinderrekkene forskjøvet i forhold til hverandre slik at sylindrene danner et sikk-sakk-mønster sett ovenfra. 

## Eksterne lenker
*
Svartkatten

***Svartkatten*** er en LP-utgivelse basert på et gruppearbeid ved Nationaltheatret, et teaterstykke med samme navn. Både stykket og plata ble lansert i 1971.

Bakgrunnen for produksjonen var en konkurs ved A/S Vestfos Cellulose desember året før. 250 arbeidere mistet jobben. Mange var eldre arbeidstakere, med små utsikter til ny jobb i Vestfossen. Skuespillere ved teateret engasjerte seg i saken, og laget stykket i samarbeid med oppsagte Vestfos-arbeidere. *Svartkatten* var en klart politisk produksjon, med brodd både mot det man så som kapitalmakt og pampevelde. 

*Svartkatten* var også et innlegg mot norsk medlemskap i EEC, i forkant av folkeavstemningen i 1972. Royaltyinntektene av albumet gikk til Folkebevegelsen mot EEC og Arbeiderkomiteen mot EEC og dyrtid.

Medvirkende var Frøydis Armand, Veslemøy Haslund, Jan Hårstad, Egil Kapstad, Lars Andreas Larssen, Bjørn Nilsen, Liv Thorsen og Janken Varden. Med på albumet var også Ivar Antonsen, Ditlef Eckhoff, Jan Garbarek, Ole Jacob Hansen, Sigurd Haugen, Per Løberg, Dag Åkeson Moe og Radka Toneff.

Kjell Kjær og Truls Kwetzinsky sto for cover-designet på LP-en, der motivet var basert på en fane fra Nes arbeiderforening, i sin tid stiftet av Marcus Thrane. Plata ble utgitt med sangtekstene i eget vedlegg.

## Sporliste
### Side 1
# «Vestfossen 1970 - Drammen 1948» 
# «Drammenselva blues»
# «Konkurs»
# «Visa om svartkatten - monopolkapitalen»
# «Visa om språket»
# «Fabrikken - visa om Anders»

### Side 2
# «Det er ikke deg det er noe galt med»
# «Visa om fabrikken»
# «Trygge arbeidsplasser»
# «EEC»
# «Kamp eller kapitulasjon - solidaritetssang»
Hanaskogelva

**Hanaskogelva** er ei elv på Spitsbergen på Svalbard. Den renner gjennom Hanaskogdalen i Nordenskiöld Land, rundt 7 kilometer nord for Longyearbyen. Elva er rundt 11 kilometer lang. Den starter ved brefronten på Knorringbreen og renner mot vest ned Hanaskogdalen. Elva munner ut på østsida av Adventfjorden like sør for Revneset.

Elva har navn etter Hanaskog, et gods i Skåne, eid av den svenske politikeren og statsministeren Gerard Louis De Geer, som var bror til professor Gerard Jacob De Geer.

## Referanser
Blindsides

***Blindsides*** er et musikkalbum med Earlybird Stringband, utgitt den 23. mai 2011. Albumet ble akkurat som debutalbumet nominert til Spellemannprisen 2011 i kategorien *«Country»* men tapte for Onkel Tuka og deres album *[[Hvit honning]]*.

## Sporliste

# «Roof Leak»
# «Winter Jewels»
# «All the Crows»
# «Way to Go»
# «Long Goodbyes»
# «That Old Road»
# «To Reinlendere (Trad.)»
# «Time of the Year»
# «Park Bench»
# «Engine's Calling»
# «Engine Outro»
# «Oh I Know»
# «The Heat»
# «The Heat Outro»

## Eksterne lenker
*
Nordenskiöldfjellet

**Nordenskiöldfjellet** er et fjell i Nordenskiöld Land på Spitsbergen, Svalbard. Det har en høyde på  meter over havet og ligger vest for Longyearbreen og rundt 7 kilometer sørvest for Longyearbyen.

Fjellet er oppkalt etter den svenske geologen og polarforskeren professor Adolf Erik Nordenskiöld, som ledet fem forskningsreiser til Svalbard mellom 1858 og 1873.

På toppen av fjellet står en svensk hytte som ble bygget for forskningsformål under en svensk vitenskapelig ekspedisjon i 1930–32.

## Referanser


## Eksterne lenker
* 
*
Sophie Brahe (andre betydninger)

**Sophie Brahe** er navnet til flere personer:

* Sophie Ottesdatter Brahe (1556–1643), dansk astronom og genealog
* Sophie Axelsdatter Brahe ( 1578–1646), dansk adelsdame, ovenståendes niese
Nord-Jan

**Nord-Jan** er den nordlige delen av Jan Mayen. Jan er ei forkorting av Jan Mayen. Jan Mayens største fjell, Beerenberg, befinner seg på Nord-Jan.

## Referanser
Sør-Jan

**Sør-Jan** er den sørvestlige delen av Jan Mayen. Jan brukes som en forkortelse for Jan Mayen.

## Referanser
Lundströmdalen

**Lundströmdalen** er en 10 km lang og rundt 2 km bred dal på midtre Spitsbergen, på grensa mellom Nordenskiöld Land og Sabine Land. Dalen er en u-dal, og i den flate dalbunnen renner den forgreinete Lundströmelva. Dalen går i retning nord-sør mellom Oppdalen og øvre del av Reindalen i nord og Kjellströmdalen i sør. Over de bratte dalsidene ligger topper på over 800 moh. 

Elva er oppkalt etter den svenske botanikeren Axel Nicolaus Lundström (1847–1905), professor ved Uppsala universitet og deltaker på den svenska ekspedisjonen til Jenisej i 1875, under Nordenskiölds ledelse.

## Referanser
Hanaskogdalen

**Hanaskogdalen** er en 8 km lang dal i Nordenskiöld Land på Spitsbergen, Svalbard. Den ligger rundt 7 kilometer nord for Longyearbyen og går fra Telgefjellet i øst til strandflata på østsida av Adventfjorden i vest. Gjennom dalen renner Hanaskogelva.

Hanaskogdalen munner ut på Revneset ved ytre Adventfjorden, og løper rett øst-vest. Dalen har navn etter Hanaskog, et gods i Skåne, eid av den svenske politikeren og statsministeren Gerard Louis De Geer, som var bror til professor Gerard Jacob De Geer.

## Referanser
Fronten (illegal avis)

***Fronten*** var en av de illegale avisene som ble utgitt under den tyske okkupasjonen av Norge under andre verdenskrig. Den ble hovedsakelig spredt i Notodden-distriktet.

*Fronten* var en stensilert trykksak. I 1942 ble den produsert i vaktmesterboligen på den lokale lærerskolen, der lærerskolelever pakket avisene.

En sentral mann bak avisen var juristen og AP-mannen Kai Knudsen. Etter en tid ble også NKP-mannen Martin Gunnar Knutsen involvert i arbeidet. Avisen ble avviklet etter et par-tre arrestasjoner i distriktet, der folk også måtte gå i dekning eller flykte til Sverige. Ledelsen for avisen fant det da for risikabelt å fortsette utgivelsene.

## Referanser